Dennis Brain (17 Mei 1921 – 1 September 1957) was 'n Britse virtuoos horingspeler wat daarmee gekrediteer word dat hy die horing as 'n solo klassieke instrument by die na-oorlogse Britse publiek gepopulariseer het. Met die samewerking van Herbert von Karajan en die Philharmonia Orchestra het hy opnames van Mozart se horingconcertos gemaak wat as die definitiewe weergawes van die werke beskou word. Brain was teen 'n vroeë ouderdom toegelaat om elke Saterdag oggend 'n paar note op sy vader se horing te blaas. Aubrey Brain was van die oortuiging dat studente nie die horing moet bestudeer tot hul latere tienerjare nie, wanneer die tande ten volle ontwikkel is. Gedurende hierdie jare het Brain die klavier en orrel studeer. Dit was slegs op die ouderdom van vyftien jaar dat Brain vanaf St Paul's School (Londen) na die Koninklike Akademie van Musiek oorgeplaas is om die horing te bestudeer onder sy vader se leiding. Terwyl hy daar was het hy met sy klavierstudies onder Max Pirani voortgegaan en wat die orrel betref onder G. D. Cunningham. Brain het sy eerste uitvoering op 6 Oktober 1938 gemaak.